फर्जी वसीयत बनाने पर 10 साल जेल; कैसे बनेगा असली
Last Will And Testament Registration Process; What is it, its Types & How to Register itक्या काेई व्यक्ति एक से ज्यादा वसीयत बना सकता है? क्या वसीयत को रजिस्टर्ड कराना जरूरी है?  वसीयत लिखने से पहले जान लें ये 6 बातें, बनाने में होगी असानी
मृत बुजुर्ग महिला के अंगूठे के निशान से वसीयतनामा तैयार कर मकान और दुकान हड़पने का एक वीडियो वायरल हो रहा है। कमला देवी की मृत्यु के बाद उनके जेठ के दोनों बेटों ने अंगूठे के निशान लगवाकर वसीयत अपने नाम करवा ली थी।
मामला आगरा का है। वीडियो वायरल होने के बाद इस मामले की चर्चा देशभर में हो रही है।
वसीयत कैसे करते हैं, क्या इसे बदला जा सकता है, आगरा की बुजुर्ग महिला के साथ जो हुआ, उस तरह की धोखाधड़ी करने की क्या सजा है, यह सब जानेंगे सुप्रीम कोर्ट और मध्य प्रदेश के एडवोकेट सचिन नायक से, आज जरूरत की खबर में…
सवाल: वसीयत किसे कहते हैं?
जवाब: वसीयत यानी 'विल डॉक्यूमेंट्स' एक ऐसा दस्तावेज है जो परिवार के सदस्यों के बीच प्रॉपर्टी यानी संपत्ति के बंटवारे को क्लियर करता है।
यह वसीयत इतनी पावरफुल होती है कि व्यक्ति के जीवित न रहने पर इसमें लिखी गई हर बात सुप्रीम कोर्ट भी मान्य करती है।
सवाल: वसीयत कैसे लिखी जाती है?
जवाब: वसीयत का कोई तय फार्मेट नहीं है। यह वकील की मदद से या उसके बगैर भी लिखी जा सकती है।
सवाल: वसीयत लिखने का प्रोसेस क्या है?
जवाब: ऊपर लिखी बातों से आपको वसीयत बनाने की बेसिक जानकारी हो गई। अब कुछ और जरूरी बातें जान लें, जैसे-
सवाल: वसीयत कब लागू होती है?
जवाब: व्यक्ति की मृत्यु से पहले की गई वसीयत ही उसकी फाइनल वसीयत मानी जाती है। वसीयत उसकी मृत्यु के बाद लागू मानी जाती है।
सवाल: क्या वसीयत का पंजीकरण यानी रजिस्ट्रेशन जरूरी है?
जवाब: भारतीय पंजीकरण अधिनियम की धारा 18 (ई), 1908 के मुताबिक, वसीयत का रजिस्ट्रेशन जरूरी नहीं है। कानूनन यह सलाह जरूर दी जाती है कि वसीयत से जुड़े सभी संदेहों को दूर करने के लिए रजिस्टर करा लेना चाहिए।
इसके साथ ही अगर वसीयत खो जाती है या किसी तरह से खराब हो जाती है तो सब-रजिस्ट्रार के ऑफिस से वसीयत की वैरिफाइड कॉपी हासिल करना आसान होता है।
सवाल: वसीयत किस उम्र में लिखनी चाहिए?
जवाब: कानूनी रूप से जो भी व्यक्ति 21 वर्ष का हो चुका हो, वह अपनी वसीयत कभी भी बना सकता है। उस व्यक्ति का मानसिक तौर से हेल्दी होना जरूरी है। इसके अलावा उस पर रेप, धोखाधड़ी, करप्शन जैसे कोई आरोप न लगे हों।
सवाल: क्या हर व्यक्ति को वसीयतनामा तैयार करना चाहिए?
जवाब: बिल्कुल, हर व्यक्ति को वसीयतनामा तैयार करना चाहिए। ऐसा करने से उसके न रहने पर परिवार में शांति बनी रहती है। पारिवारिक विवादों से बचने के लिए 'विल' लिखना उत्तराधिकार के दृष्टिकोण से महत्वपूर्ण है।
सवाल: क्या काेई व्यक्ति एक से ज्यादा वसीयत बना सकता है?
जवाब: बिल्कुल, कोई भी एक से ज्यादा वसीयत बना सकता है। इसके लिए लेकिन यह शर्त है कि आपको पिछली सभी वसीयतों को रद्द करना होगा।
अलग-अलग समय में अगर किसी व्यक्ति ने 3 वसीयत बनाई हो, तो उसमें जो सबसे हालिया होगी, कानून उसे ही मानेगा।
सवाल: वसीयत को क्या कोई चुनौती दे सकता है?
जवाब: वसीयत को चुनौती देने के कई आधार हैं, जैसे
सवाल: फर्जी वसीयत बनवाने पर सजा का क्या प्रावधान है?
जवाब: ऐसे मामलों में 10 साल तक की सजा और जुर्माने का प्रावधान है। जुर्माने की रकम अलग-अलग कोर्ट से अलग-अलग केस के आधार पर तय की जाती है।
सवाल: पूर्वजों की प्रॉपर्टी पर क्या वसीयत बनाई जा सकती है?
जवाब: अगर पूर्वज की संपत्ति है तो उसकी वसीयत नहीं लिखी जा सकती है क्योंकि कानूनन नियम ये है कि जो भी प्रॉपर्टी आपने खुद बनाई है यानी वो आपकी स्वअर्जित संपत्ति है, तो उस पर ही वसीयत बनाई जा सकती है।
साथ ही वसीयत के माध्यम से आप जिसे भी अपनी जायदाद देना चाहते हैं, उसके नाम कर सकते हैं।
सवाल: वसीयत न होने की कंडीशन में क्या होता है?
जवाब: अगर किसी के पास अच्छी-खासी प्रॉपर्टी है और वो अपने जीवनकाल में वसीयत नहीं बना पाता है, तो उसके गुजर जाने के बाद संपत्ति को कानूनी वारिसों के बीच बराबर-बराबर बांट दिया जाता है।
जरूरत की खबर के कुछ और आर्टिकल भी पढ़ें…
1.22 अप्रैल से चारधाम यात्रा शुरू:यमुनोत्री, गंगोत्री, केदारनाथ और बद्रीनाथ का रूटमैप, जानिए रजिस्ट्रेशन के 5 तरीके और जरूरी सामानों की लिस्ट
2.तरबूज-खरबूज में 90% पानी, किडनी-आंत की करेगा सफाई:सही तरह नहीं खाएंगे तो होंगे बीमार, फल खाने का नियम जानें; कौन नहीं खा सकता फल
